data.title: El parlament al·lega al TC que la reprovació de Felip VI no té efectes jurídics
data.context: La resolució del Parlament de Catalunya de reprovació de Felip VI no té efectes jurídics i no hi ha base perquè sigui impugnada. Aquest és el principal argument amb què els lletrats de la cambra catalana han defensat davant del Tribunal Constitucional la resolució que condemnava l'actuació del monarca durant el conflicte, per haver avalat la violència exercida pels agents de la policia espanyola l'1-O, i que també apostava per 'l'abolició d'una institució caduca i antidemocràtica com la monarquia'. En l'escrit d'al·legacions, els lletrats raonen que la resolució és un vehicle per a manifestar una opinió o valoració sobre una actuació del cap de l'estat espanyol que el parlament té dret a fer. La constitució espanyola, subratlla l'escrit, no limita el debat polític i, en canvi, empara el dret de promoure i defensar qualsevol projecte polític, fins i tot aquells que no encaixin amb els postulats constitucionals vigents. El govern de Pedro Sánchez va portar al TC la resolució del parlament encara que el Consell d'Estat havia dictaminat que no hi havia base legal per a fer-ho. Després, l'alt tribunal va admetre el recurs per unanimitat.
data.text: promoure i defensar qualsevol projecte polític
data.id: P_1642_C_1642_Q1
data.question: Quin dret empara la constitució espanyola?
data.text: per unanimitat
data.id: P_1642_C_1642_Q2
data.question: Com va admetre el recurs l'alt tribunal?
data.text: una institució caduca i antidemocràtica
data.id: P_1642_C_1642_Q3
data.question: Com consideren la monarquia els lletrats de la cambra catalana?